Борис Младенов-Young
Завинаги тя Първа си остава…

chitanka.info

Завинаги тя Първа си остава,

запазва цял живот приоритет.

За нея се говори с пиетет

и никога не я грози забрава.

Щом има Първа, има и Последна,

съперница й се явява тя.

По всичките военни правила

е нейната позиция победна.

Защото тя е любовта, която

до края е вървяла редом с теб,

делила в зной и в пек вода и хлеб…

Тя, истинската — самородно злато,

ще те съпътства в сетните ти дни,

докато Бог в смъртта ви раздели.

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.